**О Б А В Е Ш Т Е Њ Е**

**Општинска управа општине Врњачка Бања расписала је КОНКУРС за доделу једнократне новчане помоћи у школовању даровите деце по основу успеха у школској 2018/19. години.**

**За једнократну помоћ могу конкурисати ученици:**

**- који имају држављанство Републике Србије;**

**- чије пребивалиште са породицом је на територији општине Врњачка Бања, најмање задњих пет година, до дана подношења захтева за једнократну помоћ;**

**- који су први пут уписани у одређени разред у текућој школској години;**

**- без обзира на остварено право на ученичке кредите или стипендије, или по другом основу из буџета Републике Србије у школској 2018/2019. години;**

**Право на доделу једнократне новчане помоћи имају ученици који имају постигнуту просечну оцену од 5,00 у претходно завршеном разреду школске 2018/19. године и имају освојено једно од прва три места на највишем нивоу такмичења, односно у дисциплини или смотри, која су обухваћена Календаром такмичења или смотри Министарства просвете, науке и технолошког развоја РС. За ученике који су учествовали на више такмичења узима се најбољи постигнути резултат у претходној школској години.**

**Рок за пријављивање на конкурс је од 07.11. до 21.11.2019. године, а детаљније информације се могу видети на званичном сајту општине Врњачка Бања** [**www.opstinavrnjackabanja.com**](http://www.opstinavrnjackabanja.com) **или на огласној табли Општине.**

**Потребна документација за ученике:**

**1. Пријава на Конкурс;**

**2. Доказ о држављанству РС за кандидата (извод рођених или уверење о држављанству Републике Србије);**

**3. Изјава о члановима заједничког домаћинства;**

**4. Уверење или потврда о пребивалишту за све чланове породице;**

**5. За ученика: - Уверење или потврда школе о уписаном разреду, са просечном оценом завршеног разреда школске 2018/19. године и оствареним резултатима на такмичењу - једно од прва три места на највишем нивоу такмичења, односно на републичком такмичењу.**

**Наведени докази не могу бити старији од шест месеци.**

**Потребни обрасци се могу преузети у канцеларији 54 Општинске управе општине Врњачка Бања и на сајту Општине. Додатне информације могу се добити на телефон 036/601-205.**